**Su Tseng-chang** (kiin.: 蘇貞昌; pinyin: *Sū Zhēnchāng*, s. 28. heinäkuuta 1947) on taiwanilainen asianajaja ja poliitikko, joka toimi Taiwanin pääministerinä 2019-2023. Hän edustaa demokraattista edistyspuoluetta (DPP), jota hän oli mukana perustamassa vuonna 1986.

Su kuuluu yhdessä Annette Lun, Frank Hsieh’n ja Yu Shyi-kunin kanssa niin sanottuun puolueensa raskaaseen sarjaan ja on yksi Taiwanin merkittävimmistä poliitikoista. Su on saanut lempinimen "hehkulappu", joka on peräisin osittain Sun vaalikampanjasta, jossa hän sanoi tuovansa valoa pimeyteen toisaalta Sun vetäytyneestä hiusrajasta.

Tausta ja yksityiselämä
-----------------------

Su syntyi vuonna 1947 Pingtungin kaupungissa. Hänen isänsä oli virkamies ja äiti luokanopettaja. Hän valmistui oikeustieteiden kandidaatiksi vuonna 1969 Taiwanin kansallisesta yliopistosta. Vuosina 1971–1981 Su toimi asianajajana.. Vuonna 1979 Su toimi taiwanilaisten ihmisoikeusaktivistien puolustustiimissä, kun näitä asetettiin syytteeseen ns. Kaohsiung tapauksessa, jossa demokratiaa vaatineet ihmisoikeusaktivistit ottivat yhteen poliisin kanssa..

Su on naimisissa Chan Hsiu-lingin kanssa. Parilla on kolme tytärtä. Tyttäristä Su Chiao-hui on myös mukana valtakunnan politiikassa.

Poliittinen ura
---------------

Toiminta ihmisoikeusaktivistien asianajajana Taiwanin demokratisoitumisen yhteydessä herätti Sun kiinnostuksen politiikkaan ja hän päätti asettua ehdolle Taiwanin nykyistä parlamenttia edeltäneen Taiwanin provinssivaltuuston vaaleissa ja tuli valituksi vuonna 1981. Hän uusi paikkansa vuoden 1985 vaaleissa..

Su on yksi DPP:n perustajajäsenistä ja toiminut sen puheenjohtaja kahdesti: ensimmäisen kerran vuonna 2005 ja uudestaan vuosina 2012–2014.

Vuonna 1989 Su valittiin Pingtungin piirikunnan raatimieheksi. Neljä vuotta kestäneen virkakautensa aikana hän onnistui vierailemaan joka ikisessä piirikunnan kylässä ja edisti oppimateriaalin julkaisua paikallisten äidinkielellä. Saavutuksistaan huolimatta hän ei onnistunut uusimaan paikkaansa. Tämän jälkeen hän pyrki Taipein piirikunnan raatimieheksi ja tuli valituksi vuonna 1997. Sun kokemus Pingtungin piirikunnasta avittivat häntä Taipeissa ja vuoden 2001 vaaleissa hänet valittiin uudelleen raatimieheksi. Tuolloin hän oli ainoa DPP:tä edustanut raatimies..

### Ensimmäinen pääministerikausi ja presidentinvaalikampanja

Presidentti Chen Shui-bian nimitti Sun kansliapäällikökseen vuonna 2004. Vuonna 2005 Su valittiin DDP:n puheenjohtajaksi saatuaan 99,71 % äänistä. Tämän jälkeen hän johti puolueensa vaalivoittoon vuoden 2005 parlamenttivaaleissa. Paikallisvaaleissa puolue ei sen sijaan menestynyt, minkä johdosta Su jätti paikkansa puolueen puheenjohtajana..

Vuonna 2006 Su nimitettiin kuitenkin pääministeriksi. Seuraavan vuoden toukokuussa hän kuitenkin erosi pääministerin virastaan, koska hänen ei onnistunut voittamaan puolueensa esivaaleja, joiden turvin hänet olisi nimetty DPP:n presidenttiehdokkaaksi.. Su oli harkinnut presidentinvaaleja surkean paikallisvaalituloksen jälkeen ja pyrki todennäköisesti hyödyntämään aikaisempia onnistumisiaan piirikuntatasolla ja taustaansa ihmisoikeusasianajajana.

### Taipein pormestariehdokas

Vuonna 2010 Su lähti mukaan Uuden-Taipein pormestarivaaleihin ja ilmoitti, että mikäli tulee valituksi, hän istuu virassa koko nelivuotiskauden. Tämän katsottiin tarkoittavan sitä, että Su ei lähtisi mukaan vuoden 2012 presidentinvaaleihin.. Hän hävisi Kuomintangin ehdokkaalle. Vuonna 2011 Su pyrki puolueensa presidentinvaaliehdokkaaksi, mutta ei saanut tarpeeksi ääniä.

Vuoden 2018 paikallisvaaleissa Su oli jälleen DPP:n pormestariehdokkaana Uudessa-Taipeissa. Hän hävisi jälleen KMT:n vastaehdokkaalle.

### Toinen pääministerikausi

Vuonna 2019 Tsai Ing-wen nimesi Sun pääministeriksi, kun William Lain hallitus erosi. Sun hallitus puolestaan erosi tammikuussa 2020, mikä on lain asettama edellytys tuolloin järjestettyjen presidentinvaalien yhteydessä. Tsai kuitenkin valittiin uudelle kaudelle ja pyysi Suta jatkamaan pääministerinä..

Kun Taiwan alkoi jakaa AstraZenecan rokotteita koronavirusta vastaan maaliskuussa 2021 Su, ja maan terveysministeri Chen Shih-chung, kävivät julkisesti ottamassa rokotteen rohkaistaakseen taiwanilaisia rokottautumaan.

Kunnianosoitukset
-----------------

Su nimitettiin eteläkorealaisen Kyungnam-yliopiston kunniatohtoriksi vuonna 2004.

### Kunniamerkkejä

* Loistavan tähden ritarikunta (Taiwan, 2005)
* Suotuisten pilvien ritarikunta (Taiwan, 2007)

Galleria
--------

* Su ja presidentti Tsai Ing-wen teellä vuonna 2020Su ja presidentti Tsai Ing-wen teellä vuonna 2020
* Su saa rokotuksen koronavirusta vastaanSu saa rokotuksen koronavirusta vastaan
* Su kotiseudullaan puhumassa kotimaisen ananastuotannon puolesta.Su kotiseudullaan puhumassa kotimaisen ananastuotannon puolesta.
* Su vannoo virkavalansa vuonna 2020 jatkaessaan pääministerinäSu vannoo virkavalansa vuonna 2020 jatkaessaan pääministerinä

Lähteet
-------

1. 1 2 3  Su Tseng-chang's political fortunes change rapidly *Taipei Times*.  13.5.2007. Viitattu 5.11.2021. (englanniksi)
2. ↑  Thousands protest against Ma *Taipei Times*.  14.1.2013. Viitattu 5.11.2021. (englanniksi)
3. ↑  Christian Schafferer: *The Power of the Ballot Box: Political Development and Election Campaigning in Taiwan*. Lexington Books, 2003. ISBN 978-0-7391-0481-1. Teoksen verkkoversio (viitattu 5.11.2021). (englanniksi)
4. ↑  Taiwan appoints 5th 'premier' since 2000 *China Daily*.  20.1.2000. Viitattu 5.11.2021. (englanniksi)
5. 1 2 3  Premier  1.12.2011. Executive Yuan. Viitattu 5.11.2021. (englanniksi)
6. 1 2 3  Su Tseng-chang: Premier, Republic of China (Taiwan)  2006. Government Information Office.  Arkistoitu 2006. Viitattu 5.11.2021. (englanniksi)
7. ↑  Su Tseng-chang enters race for DPP chairman *Taipei Times*.  1.1.2005. Viitattu 5.11.2021. (englanniksi)
8. ↑  Taiwanese prime minister resigns *BBC News*.  12.5.2007. Viitattu 6.11.2021. (englanniksi)
9. ↑  Su Tseng-chang excels at rebounding from defeat *Taipei Times*.  20.1.2006. Viitattu 6.11.2021. (englanniksi)
10. ↑  Tsai downplays DPP official’s comments *Taipei Times*.  26.11.2010. Viitattu 6.11.2021. (englanniksi)
11. ↑  Su concedes defeat in DPP primaries *Taipei Times*.  28.4.2011. Viitattu 6.11.2021. (englanniksi)
12. ↑  Taiwan elections: KMT candidate wins race for New Taipei mayor *Taiwan News*.  24.11.2018. Viitattu 6.11.2021. (englanniksi)
13. ↑  Taiwan’s new premier faces ‘tough task’ to help win back public trust *South China Morning Post*.  11.1.2019. Viitattu 6.11.2021. (englanniksi)
14. ↑  Su and Cabinet resign, but Su to stay on *Taipei Times*.  14.1.2020. Viitattu 6.11.2021. (englanniksi)
15. ↑  Taiwan begins COVID-19 vaccinations *Taipei Times*.  23.3.2021. Viitattu 6.11.2021.
16. ↑  Order of Brilliant Star explained *everything.explained.today*.  Arkistoitu 6.11.2021. Viitattu 5.11.2021.
17. ↑  總統授勳給前行政院長蘇貞昌、前國防部長李傑及前行政院秘書長劉玉山 *www.president.gov.tw*. Viitattu 5.11.2021. (kiinaksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Yhdysvallat
* Taiwan
* Australia

 |
|  |
| Henkilöt | 
* Trove

 |

 |